PRIMĂRIA MUNICIPIULUI SATU MARE 

Compartimentul Guvernanță Corporativă
Nr. 44240/27.07.2026
           În temeiul prevederilor art.136 alin.(8) lit. b) din OUG nr. 57/2019 privind Codul Administrativ, cu modificările și completările ulterioare, 

           Compartimentul Guvernanță Corporativă formulează următorul:
RAPORT DE SPECIALITATE
la proiectul de hotărâre privind aprobarea planului de administrare în integralitatea lui la Transurban S.A. Satu Mare, pentru perioada 2026-2030
În conformitate cu prevederile legale aplicabile în materia guvernanței corporative a întreprinderilor publice, Consiliul de administrație și managementul executiv al societății Transurban S.A. Satu Mare au elaborat și transmis spre analiză și aprobare Planul de administrare al societății pentru perioada 2026–2030, în integralitatea sa, însoțit de Nota de fundamentare aferentă.

Societatea Transurban S.A. Satu Mare are ca obiect principal de activitate „Alte transporturi terestre de pasageri, pe bază de grafic”, cod CAEN 4931, și asigură prestarea serviciului public de transport local de persoane pe raza administrativ-teritorială a Municipiului Satu Mare, în baza Contractului de delegare a gestiunii serviciului nr. 229-41958/15.07.2024, aprobat prin Hotărârea Consiliului Local al Municipiului Satu Mare nr. 192/27.06.2024.

Municipiul Satu Mare deține o participație de 99,84% din capitalul social al societății, exercitând, în condițiile legii, atribuțiile și drepturile aferente calității de acționar și de autoritate publică tutelară.

Planul de administrare reprezintă documentul strategic de referință pentru perioada 2026–2030 și integrează, într-o structură unitară, următoarele componente:

· Componenta de administrare, elaborată și asumată de Consiliul de administrație;

· Componenta de management, elaborată de managementul executiv și aprobată de Consiliul de administrație;

· Anexa nr. 1 – Indicatorii-cheie de performanță (ICP) ai Consiliului de administrație;

· Anexa nr. 2 – Indicatorii-cheie de performanță (ICP) ai managementului executiv.

     Prin conținutul său, Planul de administrare stabilește direcțiile strategice de dezvoltare ale societății, obiectivele asumate pentru perioada de mandat, măsurile necesare pentru atingerea acestora, precum și indicatorii de performanță prin care urmează să fie evaluată activitatea organelor de administrare și conducere ale societății.

Din analiza documentației prezentate rezultă că Planul de administrare pentru perioada 2026–2030 transpune obiectivele și direcțiile strategice stabilite de autoritatea publică tutelară, prin Scrisoarea de așteptări, și este corelat cu obligațiile și obiectivele asumate prin Contractul de delegare a gestiunii serviciului, precum și cu direcțiile de dezvoltare prevăzute în Planul de Mobilitate Urbană Durabilă al Municipiului Satu Mare 2023–2030.

Planul de administrare asigură corelarea dintre componenta strategică și cea operațională, stabilind cadrul necesar pentru transpunerea obiectivelor strategice asumate de Consiliul de administrație în măsuri și acțiuni concrete ce urmează a fi implementate de managementul executiv.

Totodată, documentul stabilește direcțiile de acțiune și obiectivele urmărite pentru perioada de mandat, precum și mecanismele de monitorizare și evaluare a rezultatelor obținute.

Indicatorii-cheie de performanță financiari și nefinanciari prevăzuți în anexele Planului de administrare constituie instrumente de monitorizare și evaluare a îndeplinirii obiectivelor asumate de organele de administrare și de conducere ale societății.

Prin stabilirea unor indicatori de performanță măsurabili și verificabili se urmărește asigurarea unui mecanism transparent și predictibil de evaluare a rezultatelor obținute, precum și monitorizarea gradului de îndeplinire a obiectivelor strategice și operaționale stabilite pentru perioada 2026–2030.

Evaluarea periodică a nivelului de realizare a indicatorilor de performanță permite identificarea eventualelor abateri de la obiectivele asumate și adoptarea, după caz, a măsurilor necesare pentru îmbunătățirea performanței societății și a calității serviciului public de transport.

În urma analizei documentației transmise de societatea Transurban S.A. Satu Mare, Compartimentul Guvernanță Corporativă constată că Planul de administrare al Transurban S.A. Satu Mare pentru perioada 2026–2030, în integralitatea sa, este structurat în concordanță cu cadrul legal aplicabil în materia guvernanței corporative a întreprinderilor publice și urmărește transpunerea obiectivelor strategice stabilite de autoritatea publică tutelară.

Totodată, prin obiectivele și direcțiile strategice stabilite, Planul de administrare creează premisele pentru dezvoltarea și modernizarea serviciului public de transport local, creșterea eficienței economico-financiare a societății, dezvoltarea infrastructurii și a flotei de transport, precum și îmbunătățirea calității serviciilor oferite utilizatorilor.

Față de cele expuse, în temeiul prevederilor legale incidente, potrivit cărora Consiliul Local exercită, în condițiile legii, drepturile și obligațiile corespunzătoare participațiilor deținute de unitatea administrativ-teritorială la societățile înființate de aceasta, proiectul de hotărâre se înaintează spre analiză și adoptare Consiliului Local al Municipiului Satu Mare, cu propunerea de aprobare.

Compartiment Guvernanță Corporativă         

